Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12896

c) minden cikkféleség természete. 2.16 A szerződő állam ne írja elő a légi-járműre berakodott, vagy onnan kirakodott feladott poggyászlista, vagy tévesen kezelt poggyászlista bemutatását. 2.17 A szerződő állam a postaküldeményekről egyéb írásos nyilatkozat bemutatását ne írja elő, mint amilyen formát az Általános Postaegyesülés (UPU) érvényben lévő rendelkezései előírnak. 2.18 A szerződő állam a légi-jármű üzemeltetőt ne kötelezze, hogy a légi-jármű érkezése, vagy távozása alkalmával a fent említett okiratok közül bármelyik esetében is háromnál több példányt juttasson el a közszolgálati hatóságokhoz. 2.19 Ha a légi-jármű fedélzetéről nem szállít ki utasokat, nem rakod ki teherárut, posta- küldeményt, ellátmányt, vagy személypoggyászt, akkor a vonatkozó dokumentumokat ne követeljék feltéve, hogy az általános nyilatkozat a helyzetnek megfelelő bejegyzést tartalmaz. C. – Dokumentumok javítása 2.20 Olyan esetekben, amikor a fent említett dokumentumok bármelyikében hibát találtak, az érintett közszolgálati hatóságoknak a meghatalmazott ügynök, vagy a légi-jármű üzemeltető számára lehetőséget kell biztosítani a hiba kijavítására, vagy alternatívaképp az ilyen hibák módosítását végezzék el maguk a közszolgálati hatóságok. 2.21 A dokumentációban észlelt hiba esetén a légi-jármű üzemeltetőjével vagy meghatalmazott ügynökével szemben ne alkalmazzanak büntetőeljárást, ha meggyőzi az illetékes hatóságot, hogy a hiba véletlen természetű volt, megtévesztő szándék nélkül és nem a teljes figyelmetlenség miatt követték el. Ha a hasonló hiba megismétlésének elkerülése érdekében szükségesnek tekintik, a büntetés a célra szükségesnél nagyobb mértékű ne legyen. 2007/70/II. szám D. – Légi-jármű féregtelenítés 2.22 A szerződő állam véleménye szerint lakosainak egészségére, mezőgazdasági iparára, vagy a környezetére veszélyt előidéző területek felett végzrtt, vagy területről induló és ugyanazon légijárművel folytatott repülések eseteire korlátozza a légi-jármű utas-kabinok és a pilótakabin személyzet és utasok jelenlétében történő bármiféle rutinszerű aeroszolos rovar mentesítési követelményét. 2.23 A légi-jármű féregtelenítését előíró szerződő állam, rendszeres időközönként, vizsgálja felül követelményeit és módosítsa azokat –amint megfelelő- minden arra vonatkozó kézzel fogható bizonyíték fényében, miszerint felségterületére légi-járművön rovarokat hurcolnak be. 2.24 Ha a féregtelenítés előírt, a szerződő állam csak azokat a módszereket – legyenek kémiaiak vagy nem kémiaiak - és/vagy rovarirtó szereket engedélyezze, vagy fogadja el, amelyeket az Egészségügyi Világszervezet ajánl és a szerződő állam hatékonynak tart. Megjegyzés.- E rendelkezés nem zárja ki más módszerek kísérletét vagy próbáját az Egészségügyi Világszervezet végleges jóváhagyásához. 2.25 A szerződő állam biztosítsa, hogy féregtelenítő eljárása az utasok, és a személyzet egészségére ne legyen káros hatással illetve, hogy számukra a lehető legkisebb kellemetlenséget okozza. 2.26 A szerződő állam felkérésre köteles nyílt nyelven megfelelő információt nyújtani a légi-jármű üzemeltetőnek repülőszemélyzete és utasai céljára, elmagyarázva a vonatkozó nemzeti előírásokat, az előírás okait és a légi-jármű megfelelően végrehajtott féregtelenítésének biztonságos voltát. 2.27 Ha a féregtelenítést az Egészségügyi Világszervezet ajánlott eljárásaival egyezésben hajtották végre, az érintett szerződő állam fogadja el a vonatkozó igazolást az 1. Függelék rendelkezései szerinti általános nyilatkozaton, vagy tartós rovarirtás esetében a 4. Függelékben meghatározott „Tartós Féregtelenítési Igazolvány”-on. 2.28 Ha a féregtelenítést a 2.24 szerint megfelelően hajtották végre és a 2.27-ben jelzett igazolást nyújtanak be, illetve bocsátanak az érkezési állam közegészségügyi hatósága rendelkezésére, a hatóságok normál körülmények között kötelesek elfogadni azt az igazolást és megengedni az utasoknak, és a személyzetnek, hogy érkezést követően azonnal elhagyják a légi-járművet. 2.29 A szerződő állam köteles gondoskodni róla, hogy a szer, vagy a féregtelenítéshez alkalmazott bármely szer, a légi-jármű szerkezetére, vagy üzemi berendezéseire káros hatással ne legyen. A légijármű szerkezetet például korrózió által vélelmezhetően károsító gyúlékony vegyi összetevőket vagy oldatokat ne alkalmazzanak. E. – Légi-jármű fertőtlenítés 2.30 A szerződő állam határozza meg azokat az állatfajtákat és állati eredetű termékeket, amelyek légi úton történő importálása megkívánja, hogy a légi-járművet fertőtlenítsék és tekintsen el a fertőtlenítéstől, ha az állatokat, vagy az állati eredetű termékeket az egészségügyi hatóságok által kiadott hivatalos igazolás kíséretében, jóváhagyott konténerekben szállítják. Ha szükséges a légijárművet fertőtleníteni, akkor a következő előírásokat kell figyelembe venni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes